
Saħħa u Iġene fuq il-post tax-xogħol 

Storja Każ:	
Jintwera vidjo li fih hemm ppreżentati sitwazzjonijiet differenti f’post tax-xogħol li għandhom x’jaqsmu ma’ ħsara kkawżata minn ħoss qawwi.


Istruzzjonijiet għall-għalliem/a:	
Il-każ hu bbażat fuq li l-parteċipanti jaraw vidjo u fih jinnotaw l-iżbalji fuq il-post tax-xogħol. Jista’ jkun hemm bżonn li l-vidjo jintwera aktar minn darba sakemm il-parteċipanti jieħdu n-noti fuq l-osservazzjonijiet tagħhom.

Pjan tal-lezzjoni:	
Kartanota: Il-parteċipanti jeħtieġu materjal biex jieħdu n-noti.	

Istruzzjonijiet lill-parteċipanti:	 
Jekk jogħġobkom, innotaw kwistjonijiet ta’ sigurta’ relatati mal-ambjent tax-xogħol li jidhru fil-vidjo.

[bookmark: _GoBack]Il-parteċipanti jaraw il-vidjo: https://youtu.be/BxCku4GRUko
 
Wara l-vidjo, il-parteċipanti jikkontribwixxu l-osservazzjonijiet tagħhom (Jistgħu jiġu miġbura fuq wajtbord).  

Waqfa qasira: Preparazzjoni għal analiżi strutturata dwar problemi relatati ma’ saħħa u iġene fuq il-post tax-xogħol.

Istruzzjonijiet lill-għalliem/a:	
Il-lezzjoni hi bbażata fuq li l-parteċipanti jaraw vidjo għall-ewwel darba u jippruvaw jidentifikaw problemi ta’ saħħa li jistgħu jiġu ġġenerati minn sitwazzjonijiet differenti.  Wara li jintwera l-vidjo, jinġabru t-tweġibiet u jiġu diskussi. Waqt li għat-tieni darba  jerġa’ jintwera l-vidjo, l-għalliem/a j/tikkummenta mal-istudenti fuq kull sitwazzjoni. F’dan il-waqt il-vidjo jista’ jitwaqqaf f’kull sitwazzjoni sabiex tiġi indikata l-problema u s-soluzzjoni tagħha. Kienu l-istess problemi li identifikaw l-istudenti waqt l-ewwel wiri tal-vidjo?

Il-problemi dwar saħħa fuq il-post tax-xogħol murija fil-vidjo Ħsejjes qawwija fuq il-post tax-xogħol huma:
· Ipproteġi is-smigħ billi tuża protezzjoni tal-widnejn waqt sitwazzjonijiet ta’ ħsejjes qawwija ħafna bħal immartellar.
· Ipproteġi s-smigħ meta tkun f’postijiet ta’ storbju eċċessiv.  Problema ta’ smigħ tfisser li tista’ ma tismax sinjali ta’ periklu.
· Fl-uffiċċju, evita ħsejjes żejda.  Dawn iwasslu għal stress żejjed.

· Storbju fuq il-post tax-xogħol jaffettwa nisa tqal u għandu jiġi evitat billi jċaqalquhom f’ambjent kemm jista’ jkun san.

· Metodi ta’ protezzjoni tas-smigħ huma neċessarji sabiex maż-żmien ma jintilifx is-smigħ.


L-għalliem/a j/tista’ j/tiddeċiedi li j/tinkludi eżempji prattiċi ta’ tagħmir protettiv, tagħmir tekniku u kull ħaġa li tista’ tgħin sabiex jintlaħaq l-għan tal-lezzjoni. 

